【戰況R10】威哥又做二奶！布文塞車4度跑梗頸四！
2024年05月11日 18:42
東網電視
更多新聞短片
尾場三班田草1200米，威哥匹28倍冷門「金發盛世」擺前走賺慢步速，直路一度出頭，但最終都係跑第2贏唔到，呂廐馬今日4次坐歪，都真係幾傷呀!贏到「金發盛世」，係輝哥匹「駿奕快車」，此匹質新自購馬，今場換上艾道拿拍住「金發盛世」放頭，拉士佢衝得較勁直奔終點，幫輝哥今日戴帽，至於艾道拿則贏到今季30W。是場跑第3、4名，係後上的「加州得力」以及布文大熱門「星際快車」，布文全日贏唔到馬，跑亞軍有2次，至於跑梗頸四更多達4次，呢隻「星際快車」拉士塞車冇騎，網民又鬧到暈了。
連中三元的姚本輝，頭馬數字一下子上到46W進佔第3位，差榜首伍鵬志12場，輝哥賽後話「駿奕快車」初出已經跑得好，好少見歐洲馬可以適應得咁快，隻馬纏鬥力好好，艾道拿賽後匯報話直路嗰陣左右都有馬挑戰，但隻馬好好鬥心自己Fight Back贏。雖然「駿奕快車」外地贏過1400米，但暫時唔諗增程住，因為「駿奕快車」有天生速度，1200米都輕鬆跟到前。
第10場賽果：7-4-9-2
二重彩賽果：7-4(最後賠率213)